OpenLLM-France/wikimedia huggingface dataset:
# Perlak (musika taldea)

Perlak musika talde zarauztarra da, 2013an sortu zena indie post-punk eszenaren baitan. Intentsitatea, hurbiltasuna eta berehalakotasuna dira taldearen ezaugarririk nagusienak, sentikortasun handiko tarte gordinak eta ilunak, pasadizo samurrekin konbinatzen dituztela.
Oihane Abarrategi (teklatua, gitarra, ahotsa), Patxi Agirre(baxua, ahotsa), Ilargi Agirre (bateria) eta Maite Martiarena (ahotsa, gitarra, teklatua) taldearen sortzaileak dira. Lehenengo kontzertuak Nagore Etxabe bateria-jolearen laguntzarekin eman bazituzten ere, laster lotu zitzaien Ilargi, taldea osatuz.
Laukoteak lehenengo lana grabatu zuen Mungiako GAUA estudioan Aitor Abio eta Asier Zubelzurekin, 2013aren azaroan.
2014an, Perlak lehenengo lanaren aurkezpena egin zuten Udaberrifest jaialdian Zarautzen eta Gaztea Maketa lehiaketako finalera heldu ziren epaimahaiak aukeratuta. Etenaldirik gabe jo zuten urte osoan zehar, herri eta auzoetako jai, kontzertu areto, gaztetxe eta jaialdietan. Urtea Durangoko Azokan kritika oso onak jaso zituen diskoa presentatuz itxi zuten.
2015ak aldaketak ekarri zituen taldearentzat, Oihane ama izan zen eta bere ordez Miren Narbaiza (Napoka Iria, M I C E) taldean sartu baitzen. Oihaneren azken kontzertua Elkar Estudioa Sesioak saioetarako taldeak Elkarrentzat eta Hamaika Telebistarentzat grabatutako zuzenekoa izan zen Perlak (Zuzenean). Urte berean , Nagore Etxabek zuzendutako lehen bideoklipa atera zuten, "Olatu" eta Emakumeen Mundu Martxako abestia egitearen ardura hartu zuten “Bandera moreak”, Uxue Alberdiren testua musikatuz.
2016ko udaberrian grabatu zuten bigarren estudioko lana, Itzaletatik. Horretarako berriro ere GAUA estudiora itzuli ziren, Aitor Abio eta Asier Zubelzurekin. Itzaletatik, Donostiako Le Bukowskin eta Bilboko Kafe Antzokiko Kutxa Beltzean aurkeztu zuten eta jarraian kontzertu ugari jo zituzten. Kritika onak jaso zituen bigarren disko honek ere. Gainera, Intxorta 1937 Elkarteak eskatuta, emakume errepresaliatu eta erresistenten omenez kantua sortu zuten, "Isilpeko Hitzak".
2017an Mirenek taldea utzi eta Oihane Perlakera bueltatu zen. Mirenen azken kontzertua Kilometroetan taldeak egin zuen emanaldia izan zen. Jatorrizko laukoteak kontzertu batzuk eman zituen, besteak beste, Mekfest eta Jazpana jaialdietan eta taldearen bigarren bideoklipa aurkezten zuten, Nagore Etxaberen gidaritzapean hau ere, "Emakume Kuantikoa".
2018aren abenduan, bost urteko ibilbidea eta gero, Perlaken aroa bukatutzat ematea erabaki zuten Ilargi, Patxi, Oihane eta Maitek eta horrela jakinarazi zuten sare sozialen bidez.

## Diskografia

* Perlak (Autoekoizpena, 2014)
* Elkar Estudioa Sesioak - Perlak (Zuzenean) (Elkar 2015)
* Bandera moreak (Autoekoizpena, 2015)
* Itzaletatik (Gaua Records, 2016)

## Kanpo estekak

* Datuak: Q31189044
# Perla eta olatua

Perla eta olatua (fabula persiarra) (frantsesez: La Perle et la vague (fable persane)), Olatua eta perla izenaz ere ezaguna, Paul Baudry artista frantsesaren margolan bat da, 1862 eta 1863 artean egina. Bere garaian arrakasta handia izan zuen. Kritikati batzuen ustez, XIX. mendeko biluzi artistiko onena, bikainena izan zen. Margolana Eugenia de Montijok erosi zuen eta horrek haren ospea gehiago zabaldu zuen. Pradoko museoan erakusten da.

## Historia

Lan hau 1863ko Parisko Saloian aipagarrienetako bat izan zen. Urte horretan bertan, Eugenia de Montijo enperatrizak margolana erosi zuen 20.000 liberatan, eta bere bigarren erosketa garestiagoa izan zen garai hartako pinturetan. 1898an, Ramón de Errazu mexikarrak New Yorken erosi zuen, 43.000 liberaren truke; hau izan zen erosi zuen azken obra eta prezio zein izen handienekoa. Lan hau Errazuk Madrilgo Prado Museoari utzi zion eta bertan artista frantsesen bildumaren parte bezala erakusten da.

## Deskribapena

Olio-pintura teknikaz margotuta dago. Tamainua: 83.5 zm. x 178 zm.
Lanak emakume gazte biluzi bat erakusten du, itsasoaren ertz harritsu baten ertzean etzanda. Neskak atzera begiratzeko, burua jiratuta du sorbaldaren gainetik. Ikusleari begiratzen dio era adierazgarriz. Ezpainak erdi zabalik kutsu erotikoak indartu egiten du. Olatuak atzean hausten dira. Artista batzuek, esaterako Théophile Gautier, lotu dituzte gorputzaren forma borobilak eta olatuak, bata bestearen sinboloa izango balitz.
Egilearen izena margolanaren goiko aldean, ezkerrean ikus daiteke.

## Erreferentziak

* ↑ Hook, Bailey Van: Angels of Art: Women and Art in American Society, 1876-1914. Penn State Press. ISBN 978-0-271-02479-0. .
* ↑ Charles Bernheimer: Figures of Ill Repute: Representing Prostitution in Nineteenth-Century France. Duke University Press. 105.or. ISBN 978-0-8223-1947-4.
* ↑ https://www.museodelprado.es/coleccion/obra-de-arte/la-perla-y-la-ola-fabula-persa/51f1fd9f-19bb-4d4d-9d40-94a49bdba38d

## Kanpo estekak

* (Gaztelaniaz):Margolana Pradoko museoaren webgunean.
* (Gaztelaniaz):[https://www.youtube.com/watch?v=x6c3Mo1VZNQ Lanari buruzko azalpenak
* Datuak: Q4179284
* Multimedia: The Pearl and the Wave / Q4179284
# Ansikte mot ansikte

Ansikte mot ansikte (euskaraz: «Aurrez Aurre») 1976ko Ingmar Bergman suediar zinema zuzendari eta gidoigileak zuzendu eta idatzitako drama film bat da. Liv Ullmann, Erland Josephson, Gunnar Björnstrand, Aino Taube eta Kristina Adolphson aktoreek antzeztu zuten.
Emakumezko aktore onenaren Oscar Sariaren (Liv Ullmann) eta Zuzendari onenaren Oscar Sariaren (Ingmar Bergman) izendapenak jaso zituen.

## Argumentua

Oharra: Atal honek istorio osoa edo amaiera argitzen du.
Jenny Isaksson doktorea (Liv Ullmann) lanbidez psikiatra da eta beste psikiatra batekin ezkondua dago (Sven Lindberg). Biak alaba nerabe baten (Helene Friberg) gurasoak dira eta euren lanetan arrakasta duten senar-emazteak dira, baina senarra eta alaba etxetik kanpo dauden aldi batean Jenny piskanaka-piskanaka krisialdi batean barneratuko da. Ezinegona sortarazten dioten iraganeko irudi eta emozioek jarraitzen dute, eta azkenik, emazte, mediku eta pertsona gisa mentalki gainezka egiten hasiko da.

## Aktoreak

* Liv Ullmann – Jenny Isaksson doktorea
* Erland Josephson – Tomas Jacobi doktorea
* Aino Taube – Amona
* Gunnar Björnstrand – Aitona
* Kristina Adolphson – Veronica erizaina
* Marianne Aminoff – Jennyren ama
* Gösta Ekman – Mikael Strömberg
* Helene Friberg – Anna, Jennyren alaba
* Ulf Johansson – Helmuth Wankel
* Sven Lindberg – Jennyren senarra
* Jan-Erik Lindqvist (kredituetan Jan-Erik Lindqvist gisa)
* Birger Malmsten – Bortxatzailea
* Sif Ruud – Elisabeth Wankel
* Göran Stangertz – Bortxatzailea

### Gainontzekoak

* Lena Olin – Dendaria
* Rebecca Pawlo – Dendaria
* Gösta Prüzelius – Jennyren aita
* Tore Segelcke – Emakumea
* Kari Sylwan – Mari

## Kanpo estekak

* Ansikte mot ansikte filmaren eszena ikusgai. Youtube.com
* Ansikte mot ansikte filmaren IMDBko fitxa irakurgai (Ingelesez)
* Datuak: Q388846
# Anserini

Anserini Anserinae subfamiliako hegazti leinu bat da, Anatidae familiaren barruan. Tribu horretan, benetako antzara izenaz ezagutzen ziren espezie batzuk daude, eta beltxargak, berriz, Cygnini leinuan. Azterketa genetiko berriak egin dituzte, eta beltxargak ere sartu diztuzte Anseriniren barruan, Australiako Cereopsis eta Malacorhynchus generoez gain. Espezie batzuk gehiago hazten dira hegoaldean, eta eskualde epel beroetara iristen dira. Nagusiki hegoalderantz migratzen dute neguan, eta, normalean, urtarrileko isotermen arteko eremu epeleko eskualdeetara, 0 °C-tik 5 °C-ra.

## Generoen eta espezieen zerrenda

* Malacorhynchus generoa, espezie batekin: Malacorhynchus membranaceus.
* Cereopsis generoa, espezie batekin: Cereopsis novaehollandiae.
* Anser generoa, 8 espezierekin.
* Chen generoa, 3 espezierekin.
* Branta generoa, 6 espezierekin.
* Coscoroba generoa, espezie batekin: Coscoroba coscoroba.
* Cygnus generoa, 6 espezierekin.

## Kanpo estekak

* Datuak: Q82562
* Multimedia: Geese / Q82562
# Ansermetita

Ansermetita oxido motako minerala da.

## Ezaugarriak

Ansermetita oxido mineralaren formula kimikoa hau da: ${\ce {Mn2+(V2O6) * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Ansermetite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3618354
# Ansger Otto

Ansger Otto (1989ko urriaren 17a - ) Ameriketako Estatu Batuetako futbolaria da.
Hainbat futbol taldetan jokatu du, esaterako Gainare Tottori.

## Kanpo loturak

* (Japonieraz) J.League Data Site
* Datuak: Q16265044
# Anshan (Pertsia)

Anshan (gaur egun Izeh, pertsieraz ایذه) antzinako Elamdar Inperioko hiri eta lurralde bat izan zen, gaur egungo Irango Khuzestan probintzian dagoena, bajtiari jatorriko biztanleriaduna.
Anshan garrantzitsu K.a. 2350 inguruan bihurtu zen, baina bere garairik oparoena K.a. XIII. mendea eta K.a. XII. mendea bitartean izan zen, elamdarrak Anshanen eta Susan errege zirenean eta noiz behinka Babiloniako hiriak inbaditzen zituztenean. Itxuraz, inguru hau pertsiarren esku erori zen K.a. 675ean. Bere hondakinen artean funtsezko aurkikuntzak egin dira, elamdar idazkeraren hasiera adierazten duten aleak kasu.

## Kanpo estekak

* Datuak: Q569107
* Multimedia: Anshan (Persia) / Q569107
# Anshi Wang

Anshi Wang (Linchuan, 1021eko abenduaren 8a - Nanjing, 1086ko maiatzaren 21a) txinatar idazle klasikoa eta politikaria. Konfuzioren eta haren jarraitzaileen pentsamenduari buruzko komentarioak eta olerkiak idatzi zituen, baina Gobernuan egindako berrikuntzengatik da, batez ere, ezaguna. Txinako inperioaren ekonomia- eta politika-antolamendua aldatzeko ahaleginak egin zituen; besteak beste, lurraren banaketa arautu zuen, nekazarientzako maileguak eskaini zituen, Txinako armada berritik antolatu eta nahitaezko soldadutza ezarri zuen. Berrikuntza horiek zirela eta, kritika ugari izan zituen, kontserbadoreen aldetik bereziki, eta 1076an politika utzi behar izan zuen.

## Txinako prosaren zortzi maisuak

Mao Kunek, Ming dinastiakoa "Txinako prosaren zortzi maisuen" zerrenda egin zuen. Horren barruan Anshi Wang kokatu zuen.
* Han Yu
* Liu Zongyuan
* Ouyang Xiu 歐陽修
* Su Xun 蘇洵
* Su Shi 蘇軾
* Su Zhe 蘇轍
* Wang Anshi 王安石
* Zeng Gong 曾鞏

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q319618
* Multimedia: Wang Anshi / Q319618
# Anshun

Anshun (txinera sinplifikatuz: 安顺, pinyineraz: Ānshùn), Guizhou probintzian dagoen prefektura mailako hiria da. 2000. urteko erroldaren arabera, 217.215 biztanle zituen.

## Inguru naturala eta kokapena

Hiriaren mugakideak honakoak dira: Guiyang ipar-ekialdean, Qiandongnan ekialdean, Qianxinan hegoalde eta hego-mendebaldean, eta Liupanshui ipar-mendebaldean.
Hiriko punturik altuena itsasoaren mailatik 1.694 metrora dago, eta baxuena 1.102 metrora.

### Klima

Urteko batez besteko tenperatura 14 gradukoa da eta prezipitazioak 1.360mm ingurukoak. Klima nahiko epela da orokorrean, udan ez du bero gehiegirik egiten eta neguan ere ez du Txina iparraldean besteko hotzik egiten.
Urteko euriteak maiatzetik urrira bitartean izaten dira ugarien, Asiako montzoiaren sasoian.
Datu klimatikoak (Anshun (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7.6 | 9.8 | 15.1 | 19.8 | 22.6 | 24.4 | 26.0 | 26.2 | 23.1 | 18.7 | 14.2 | 10.2 | 18.1 |
| Batez besteko tenperatura minimoa (°C) | 2.1 | 3.4 | 7.1 | 11.7 | 15.2 | 17.9 | 19.2 | 18.7 | 16.1 | 12.4 | 8.1 | 4.1 | 11.3 |
| Pilatutako prezipitazioa (mm) | 23.0 | 24.2 | 31.2 | 78.7 | 204.8 | 289.1 | 249.2 | 188.7 | 125.6 | 98.6 | 44.5 | 17.6 | 1375.2 |
| Prezipitazio egunak (≥ 0.1 mm) | 16.5 | 15.4 | 14.8 | 15.9 | 18.6 | 18.8 | 18.6 | 15.2 | 14.8 | 15.9 | 13.5 | 11.2 | 189.2 |
| Iturria: ||||||||||||||

## Banaketa administratiboa

* Xixiu Barrutia (西秀区; Xīxiù Qū)
* Pingba Konderria (平坝县; Píngbà Xiàn)
* Puding Konderria (普定县; Pǔdìng Xiàn)
* Guanling Buyei eta Miao Konderri autonomoa (关岭布依族苗族自治县; Guānlǐng bùyīzú miáozú Zìzhìxiàn)
* Zhenning Buyei eta Miao Konderri autonomoa (镇宁布依族苗族自治县; Zhènníng bùyīzú miáozú Zìzhìxiàn)
* Ziyun Miao eta Buyei Konderri autonomoa (紫云苗族布依族自治县; Zǐyún miáozú bùyīzú Zìzhìxiàn)

## Hezkuntza

* Anshungo Irakasleen Eskola

## Ikus, gainera

* Guizhou probintziaren banaketa administratiboa

## Erreferentziak

* ↑ http://www.weather.com.cn Weather China

## Kanpo estekak

* (Txineraz) Anshungo gobernuaren webgunea.
* Datuak: Q486149
* Multimedia: Anshun / Q486149
# Anshan

Anshan (txinera sinplifikatuz: 鞍山; pinyineraz: Ānshān), Liaoning probintzian kokatutako prefektura mailako hiria da. Guztira, 3.584.000 biztanle inguru dauzka 2007ko erroldaren arabera eta 9.252 kilometro koadroko azalera.

## Inguru naturala eta kokapena

Prefektura mailako Anshan hiriaren mugakideak honakoak dira: Tieling iparraldean, Panjin eta Shenyang ipar-mendebaldean, Yingkou eta Panjin mendebaldean, Dandong ekialdean eta Dalian hegoaldean.
Liaoning probintziako hiriburitik 90 kilometrora dago.

## Banaketa administratiboa

* Tiedong Barrutia (铁东区 ; Tiědōng Qū)
* Tiexi Barrutia (铁西区 ; Tiěxī Qū)
* Lishan Barrutia (立山区 ; Lìshān Qū)
* Qianshan Barrutia (千山区 ; Qiānshān Qū)
* Haicheng Hiria (海城市 ; Hǎichéng Shì)
* Tai'an Konderria(台安县 ; Tái'ān Xiàn)
* Xiuyan Mantxuriar Konderri autonomoa (岫岩满族自治县 ; Xiùyán Mǎnzú Zìzhìxiàn)

## Klima

Datu klimatikoak (Anshan (1971–2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −3.8 | −0.2 | 7.0 | 16.7 | 23.1 | 27.3 | 29.2 | 28.4 | 23.8 | 16.4 | 6.7 | −0.7 | 14.5 |
| Batez besteko tenperatura minimoa (°C) | −12.9 | −9.5 | −2.4 | 6.1 | 12.6 | 17.9 | 21.2 | 20.0 | 13.8 | 6.4 | −2.1 | −9.5 | 5.1 |
| Pilatutako prezipitazioa (mm) | 7.4 | 7.2 | 14.9 | 34.3 | 62.3 | 78.4 | 180.8 | 166.7 | 83.2 | 42.9 | 22.0 | 9.9 | 710.0 |
| Prezipitazio egunak (≥ 0.1 mm) | 3.6 | 3.5 | 4.6 | 7.0 | 8.5 | 11.1 | 13.2 | 11.0 | 7.5 | 6.6 | 5.2 | 3.7 | 85.5 |
| Iturria: ||||||||||||||

## Hiri senidetuak

* Amagasaki, Hyōgo, Japonia, 1983tik
* Sheffield, Erresuma Batua, 1983tik
* Bursa, Turkia, 1991etik
* Lipetsk, Errusia, 1992tik
* Birmingham, AEB, 1996tik
* Ansan, Hego Korea, 1997tik
* Holon, Israel, 2000tik

## Ikus, gainera

* Liaoning probintziaren banaketa administratiboa

## Erreferentziak

* ↑ http://www.weather.com.cn/cityintro/101070301.shtml? Weather China

## Kanpo estekak

* (Txineraz) Anshan hiriko gobernuaren webgunea.
* Datuak: Q74957
* Multimedia: Anshan / Q74957
# Anshun zubia

Anshun zubia (txinera sinplifikatuz: 安顺桥), Txinako Herri Errepublikako Sichuan probintziako Chengdu hirian dagoen zubia da.

## Ezaugarriak

Zubiak Jin ibaia zeharkatzen du eta hiriaren erdigunetik gertu dago. Zubiaren erdian, hirian famatu den jatetxe bat dago.
Gaur egungo zubia 2003an eraikia da, antzinako zubia zegoen toki berdinean. Jatorrizko zubia 1980ko hamarkadan desegin zen, ibaian egondako uholde baten ondorioz.

## Kanpo estekak

* Datuak: Q3366223
* Multimedia: Anshun Bridge / Q3366223
# Palinpsesto

Palinpsesto hitza grezieratik dator ("παλίμψηστον", euskaraz “berriro grabatua”). Hitz honek ondoren ezabatutako beste idazkeren aztarnak erakusten dituzten eskuizkribuak definitzen ditu. Horrek esan nahi du hasiera batean testu bat idatzi zela baina, denboraz, aurrekoa kendu ondoren, eskuizkribu bera erabilia izan zen testu berri bat idazteko.
Garai batzuetan praktika hau nahi ohikoa izan. Horren zergatia materialen eskasiaren egoeraz bilatu beharko genuke. Esaterako VII. mendean hasita XII. mende arte papiro eskasia handia izan zen eta eskaera handia zegoen; bestetik pergaminoa eskasa zen baita ere eta papera ia ezezaguna.
Jatorrizko testuak berreskuratzeko teknika desberdinak erabili izan dira, eskuizkribuen araberakoak. Oso teknika ohikoa da, esaterako Giobert tindaketa, amoniako-sulfidratoa erabiliz. Zenbait kasutan argia eta materialaren transparentziaren bidez ahal da jatorrizko testua berreskuratzea.
Palinpsesto batzuk oso ezagunak egin dira:
* XVI. mendean San Efrengoren sermoi batzuen azpian Biblia zahar baten zatiak aurkitu zituzten (Codex Ephraemi Rescriptus).
* 1816an Nierbuch-ek Veronan Gaius jurista erromatarraren Institutas liburua San Jeronimoren lanen azpian aurkitu zuen.
* 1822an Angelo Mai orientalistak palinpsesto desberdinetan egile klasikoen testuak topatu zituen, besteak beste, Homero, Simako, Dion Casio, Marko Aurelioenak.
* Arkimedesen palinpsestoa: 1907an Arkimedes Sirakusakoaren lanak otoitz bilduma baten azpian aurkitu zituzten.

## Erreferentziak

* ↑ http://tallerliterariodespertares.blogspot.mx/2011_06_01_archive.html
* ↑ http://www.argia.com/argia-astekaria/2154/arkimedesen-odisea

## Bibliografia

* Ángel Escobar, El palimpsesto grecolatino como fenómeno librario y textual, Zaragoza, 2006.

## Kanpo estekak

* Datuak: Q274076
* Multimedia: Palimpsests / Q274076
# Palintropa

Palintropa Gelechiidae familiako tximeleta genero bat da. Bere espezie tipoa Palintropa hippica da.

## Espezieak

| Espeziea | Irudia | Egoera |
| Palintropa hippica | | daturik gabe |
| Palintropa peregrina | | daturik gabe |

## Kanpo estekak

* Datuak: Q7127562
# Palisade (Minnesota)

Palisade Minnesotako hiri bat da. Aitkin konderrian kokatua dago. 2010ean 167 biztanle zituen, 1,67 kilometro koadrotan banatuta.

## Ikus, gainera

* Aitkin konderria

## Kanpo estekak

* Datuak: Q2228143
* Multimedia: Palisade, Minnesota / Q2228143
# Palinurus

Palinurus Palinuridae familiako krustazeo genero bat da. Bere barnean dauden espezie gehienek otarrain izena hartzen dute.

## Espezieak

* Palinurus barbarae
* Palinurus charlestoni
* Palinurus delagoae
* Palinurus elephas
* Palinurus gilchristi
* Palinurus homarus
* Palinurus mauritanicus
* Palinurus vulgaris

## Kanpo estekak

* Datuak: Q2736968
* Multimedia: Palinurus / Q2736968
* Espezieak: Palinurus
# Palisade (Colorado)

Palisade Coloradoko herri bat da. Mesa konderrian kokatua dago. 2010ean 2.692 biztanle zituen, 2,7991 kilometro koadrotan banatuta.

## Ikus, gainera

* Mesa konderria

## Kanpo estekak

* Datuak: Q2009803
* Multimedia: Palisade, Colorado / Q2009803
# Palisade (Nebraska)

Palisade Nebraskako herri bat da. Hayes konderrian kokatua dago. 2010ean 351 biztanle zituen, 0,92 kilometro koadrotan banatuta.

## Ikus, gainera

* Hayes konderria

## Kanpo estekak

* Datuak: Q2418320
* Multimedia: Palisade, Nebraska / Q2418320
# Palinuridae

Palinuridae crustacearen familia bat da, 45 espezie dituena.. Espezie ezagunena otarraina da (Palinurus elephas). Horregatik, batzuetan otarrainen familiatzat jotzen da.

## Taxonomia

* Generoa Jasus Parker, 1883
** Jasus edwardsii, Zeelanda Berria
** Jasus frontalis, Juan Fernandez
** Jasus lalandii, Hegoafrika
** Jasus novaehollandiae
** Jasus paulensis, Saint-Paul
** Jasus tristani, Tristan da Cunha
** Jasus verreauxi
* Justitia Holthuis, 1946
** Justitia japonica
** Justitia longimanus
** Justitia mauritiana
* Linuparus White, 1847
** Linuparus somniosus
** Linuparus sordidus
** Linuparus trigonus
* Generoa Palinurus Weber, 1795
** Palinurus charlestoni
** Palinurus delagoae, Natal
** Palinurus elephas, Otarrain arrunta
** Palinurus gilchristi,
** Palinurus mauritanicus,
* Palinustus A. Milne-Edwards, 1880
** Palinustus mossambicus
** Palinustus truncatus
** Palinustus unicornutus
** Palinustus waguensis
* Generoa Panulirus White, 1847
** Panulirus argus, Kuba
** Panulirus cygnus, Australia
** Panulirus echinatus
** Panulirus gracilis,
** Panulirus guttatus
** Panulirus homarus,
** Panulirus inflatus
** Panulirus interruptus
** Panulirus japonicus,
** Panulirus laevicauda
** Panulirus longipes,
** Panulirus marginatus
** Panulirus ornatus,
** Panulirus pascuensis
** Panulirus penicillatus,
** Panulirus polyphagus,
** Panulirus regius,
** Panulirus stimpsoni
** Panulirus versicolor
* Generoa Projasus George et Grindley, 1964
** Projasus bahamondei
** Projasus parkeri
* Generoa Puerulus Ortmann, 1897,
** Puerulus angulatus
** Puerulus carinatus
** Puerulus sewelli,
** Puerulus velutinus

## Erreferentziak

* ↑ A new species of spiny lobster, Palinurus barbarae (Decapoda, Palinuridae) from Walters Shoals on the Madagascar Ridge Crustaceana volume=79 7 |year=2006 pages=821–833 Groeneveld, J. C., C. L. Griffiths & A. P. van Dalsen
* Datuak: Q916760
* Multimedia: Palinuridae / Q916760
* Espezieak: Palinuridae
# Palio (erromatar kapa)

Palioa gizonek zein emakumeek (kasu honetan palla) erabiltzen zuten erromatar kapa zen. Lauki formako oihal zati bat zen, antzinako Greziako himation bezalakoa. Ez da palioarekin nahastu behar, Eliza Katolikoan, omoforioarekin lotuta dagoena.

## Jatorria

Hasiera batean grekotzat hartua zen eta erromatarrek mespretxatu zuten palioa, jende arruntek, filosofoek eta pedagogoek palioaren alde egin zuten eta azkenean toga ordezkatu zuen K.a. II. mendean, bizitza arruntean.

## Ezaugarriak eta erabilera

Kapa honen materiala artilea, lihoa edo kotoia izan ohi zen, baina goi mailako klaseetarako zetaz egin zitezkeen, urrezko hariarekin eta brodatuekin.
Arropa ehundura, kolore eta apaingarri desberdina zen. Zuria, gorri purpura (murexetik ateratakoa), beltza, horia, urdina, berde argia, etab.
Luzatu ondoren burusi gisa ere erabil liteke.

## Erreferentziak

* ↑ Plauto,'Miles Gloriosus, III, 1 93.
* ↑ Virgilio, Eneida, IV, 262-264.
* ↑ Apuleyo, El asno de oro, XI 3

## Bibliografia

* Tertuliano, De Pallio.
* Suetonio, De Genere Vestium.
* Judith Lynn Sebesta, The World of Roman Costume, Madison WI, University of Wisconsin Press, 1994.
* Gaston Boissier, "Le traité du manteau de Tertullien", Revue des Deux Mondes, 94/5, 1889, pp. 50-78.

## Kanpo estekak

* Datuak: Q3063290
# Palioxis

Greziar mitologian, Palioxis, guduetan ihesa edo erretirada irudikatzen zuen daimon edo izpiritu bat zen.
Bere ahizpa Proioxisekin batera, guduetan tropen aurrerakada eta atzerakada irudikatzen zuen, biak, beraz, maken zati bezala hartzen zirelarik, gudu zelaiko izpirituak.
Palioxis eta Proioxis, Erisek sortu zituen, eta, euren irudiak, Heraklesen ezkutuan agertzen ziren.

## Ikus, gainera

* Greziar mitologia

## Kanpo estekak

* Datuak: Q731274
# Astrochelys

Astrochelys Testudinidae familiako narrasti genero bat da. Madagaskar, Maurizio eta Réunionen bizi dira.

## Espezieak

* Astrochelys radiata (Shaw, 1802)
* Astrochelys yniphora (Vaillant, 1885)

## Kanpo estekak

* Datuak: Q779267
* Multimedia: Astrochelys / Q779267
* Espezieak: Astrochelys
# Parategeticula

Parategeticula Prodoxidae familiako tximeleta genero bat da. Bere espezie tipoa Parategeticula pollenifera da.

## Espezieak

| Espeziea | Egoera |
| Parategeticula ecdysiastica | daturik gabe |
| Parategeticula elephantipella | daturik gabe |
| Parategeticula martella | daturik gabe |
| Parategeticula pollenifera | daturik gabe |
| Parategeticula tzoyatlella | daturik gabe |

## Kanpo estekak

* Datuak: Q7136093
* Espezieak: Parategeticula
# Paratellurita

Paratellurita oxido motako minerala da eta rutile taldearen kidea da.

## Ezaugarriak

Paratellurita oxido mineralaren formula kimikoa hau da: ${\ce {TeO2}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Paratellurite: Mineral information, data and localities.» www.mindat.org (Noiz kontsultatua: 12-05-2019).
# Auburn (Illinois)

Auburn Illinoiseko hiri bat da. Sangamon konderrian kokatua dago. 2010ean 4.771 biztanle zituen, 10,55 kilometro koadrotan banatuta.

## Ikus, gainera

* Sangamon konderria

## Kanpo estekak

* Datuak: Q575537
# Auburn (Alabama)

Auburn Alabamako hiri bat da. Lee konderrian kokatua dago. 2010ean 53.380 biztanle zituen, 354,9 kilometro koadrotan banatuta.

## Ikus, gainera

* Lee konderria

## Kanpo estekak

* Datuak: Q79728
* Multimedia: Auburn, Alabama / Q79728
# Auburn (Georgia)

Auburn Georgiako estatuko hiri bat da. Cobb konderrian kokatua dago. 2010ean 6.887 biztanle zituen, 16,70 kilometro koadrotan banatuta.

## Ikus, gainera

* Cobb konderria

## Kanpo estekak

* Datuak: Q1858881